gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8868, del 28-07-2020 (2020/5589)

Notificació de la sentència dictada en el procediment ordinari número 130/2017.
-------------------------------------------------------------------------------

### Dades del document

Número de DOGV
:   8868

Data del DOGV
:   28-07-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/5589


Organisme emissor
:   Jutjat de Primera Instància i Instrucció Número 6 de Paterna

Tipus de document
:   Edicte

Notificació de la sentència dictada en el procediment ordinari número 130/2017. [2020/5589]  
En aquest procediment de judici ordinari 130/17, seguit a instàncies de Bankia, SA, contra María Espinosa Cano i Ángel Luis Guzmán González, s'ha dictat la sentència que, literalment, és com segueix:  
  
Dispositiva  
Estime la demanda formulada per l'entitat Bankia, SA, representada per la procuradora Carmen Rueda Armengot, contra Ángel Luis Guzmán González i María Espinosa Cano, declarats en situació processal de rebel·lia, declare vençuda anticipadament l'obligació de devolució de les quantitats disposades i no abonades a l'actora del crèdit concedit als demandats en funció del contracte d'obertura de compte de crèdit subscrit entre les parts, contingut en l'escriptura de 3 d'abril de 2007, amb ampliació posterior en virtut de l'escriptura de renovació de 13 de febrer de 2008; i declare el dret de la demandant a reclamar, anticipadament, la totalitat de les quotes que reste per retornar-se per part dels demandats de les quantitats totals disposades per aquests, més els interessos corresponents, si pertoca.  
  
Atés que no es concreta, en l'actualitat, la reclamació específica, en funció dels diferents conceptes que podrien derivar-se del contracte, no pertoca valorar, en aquest moment processal, el contingut del possible conjunt de clàusules que regule aquests conceptes, sense perjudici d'efectuar-se en el moment processal oportú quan es concrete una reclamació concreta amb la seua oportuna liquidació.  
Tot això, amb expressa imposició de les costes processals als demandats.  
Notifiqueu aquesta resolució a les parts en la forma legalment assenyalada i feu-los saber que, en contra, s'hi pot interposar un recurs d'apel·lació que ha de resoldre l'Audiència Provincial de València, i que ha d'interposar-se davant d'aquest jutjat dins del termini de 20 dies des de la notificació, seguint els tràmits establits en els articles 458 i següents de la Llei d'enjudiciament civil vigent.  
Aquesta és la meua sentència, que pronuncie, mane i signe.  
I, atés que es desconeix el parador dels demandats, María Espinosa Cano i Ángel Luis Guzmán González, expedisc aquest edicte a fi que li valga de notificació en deguda forma.  
  
Paterna, 11 de desembre de 2019.- El lletrat de l'Administració de justícia.
Diari Oficial de la Generalitat Valenciana


Sumari del DOGV 8716, del 14-01-2020 (2019/10984)

Notificació de la sentència dictada en el procediment ordinari número 539/2016.
-------------------------------------------------------------------------------

### Dades del document

Número de DOGV
:   8716

Data del DOGV
:   14-01-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2019/10618


Organisme emissor
:   Jutjat de Primera Instància Número 8 de Castelló de la Plana

Tipus de document
:   Edicte

Notificació de la sentència dictada en el procediment ordinari número 539/2016. [2019/10844]  
En aquest procediment ordinari número 539/2016, seguit a instàncies de Marrama Esteve, SL, contra Jesús Gil Martín, José María de la Muela pliego i María de los Ángeles Mendieta Blanco, s'ha dictat sentència, que, literalment, és com segueix:  
  
«Sentència número 66/2019  
Castelló, 12 de juny de 2019  
Diana Moreno Martín, magistrada jutgessa del Jutjat de Primera Instància número 8 de Castelló i del seu partit, he vist aquestes actuacions de judici ordinari seguides en aquest jutjat amb el número 539/2016, en les quals han sigut part demandant la mercantil Marrama Esteve, SL, representada per la procuradora María Belén Arce Cantano i assistida pel lletrat Javier Traver Vallés, contra Jesús Gil Martín, José María de la Muela pliego i María de los Ángeles Mendieta Blanco, tots ells declarats en situació de rebel·lia processal, amb la personació posterior del procurador Pablo Ricart Andreu, en nom i representació de José María de la Muela pliego i María de los Ángeles Mendieta Blanco, amb l'assistència lletrada que consta en les actuacions, sobre reclamació de quantitat.  
Dispositiva  
Estime la demanda formulada per la procuradora María Belén Arce Cantano, en nom i representació de la mercantil Marrama Esteve, SL, contra Jesús Gil Martín, José María de la Muela pliego i María de los Ángeles Mendieta Blanco, i, en conseqüència, condemne els demandats a abonar a l'actora, i pels conceptes expressats en la demanda i en aquesta resolució, la quantitat de 71.632 euros, més els interessos legals des de la interposició de la demanda fins a la sentència, i, a partir d'aleshores, els interessos de l'article 576 de la Llei d'enjudiciament civil; i tot això amb imposició expressa de costes a la part demandada.  
  
Notifiqueu aquesta sentència a les parts i feu-los saber que, en contra, s'hi pot interposar, davant d'aquest jutjat, amb la consignació prèvia del depòsit legalment previst, un recurs d'apel·lació a ambdós efectes, dins dels 20 dies següents a la notificació, perquè siga resolt per l'Audiència Provincial de Castelló.  
Aquesta és la meua sentència, que pronuncie mane i signe.»  
  
I, atés que es desconeix el parador del demandat, Jesús Gil Martín, expedisc aquest edicte a fi que li valga de notificació en deguda forma.  
  
  
Castelló, 15 d'octubre de 2019.- El lletrat de l'Administració de justícia Marco Antonio Bautista Torres.
Diari Oficial de la Generalitat Valenciana


Sumari del DOGV 8760, del 12-03-2020 (2020/2230)

RESOLUCIÓ de 5 de març de 2020, de la Conselleria d'Hisenda i Model Econòmic, per la qual s'autoritza una transferència de crèdit del capítol 2 al 3 del programa 121.20, Alta direcció i serveis generals, de la Presidència de la Generalitat, per import de 45.000 euros (Exp. 05.002/20-008)
------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8760

Data del DOGV
:   12-03-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/2230


Data del document
:   05-03-2020

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 5 de març de 2020, de la Conselleria d'Hisenda i Model Econòmic, per la qual s'autoritza una transferència de crèdit del capítol 2 al 3 del programa 121.20, Alta direcció i serveis generals, de la Presidència de la Generalitat, per import de 45.000 euros (Exp. 05.002/20-008) [2020/2230]  
Presidència de la Generalitat planteja la necessitat d'incrementar la dotació del capítol 3 ?Despeses financeres- en el programa 121.20, Alta direcció i serveis generals, per import de 45.000 euros, en resultar el disponible actual insuficient per a fer front al pagament d'interessos de demora derivats de sentències judicials, mitjançant transferència de disponibilitats existents en el capítol 2 del mateix programa.  
  
A aquest efecte, i en virtut del que es disposa en els articles 21 i 24 de la Llei 10/2019, de 27 de desembre, de pressupostos de la Generalitat per a l'exercici 2020, aquesta Conselleria d'Hisenda i Model Econòmic adopta la següent resolució:  
  
Primer  
S'autoritza una minoració de crèdit en l'aplicació 66.34.24.014.68.2 per import de 45.000 euros.  
  
Segon  
S'autoritza un increment de crèdit en l'aplicació 83.11.33.989.51.6 per import de 45.000 euros.  
  
València, 5 de març de 2020.- El conseller d'Hisenda i Model Econòmic: Vicent Soler i Marco.
Diari Oficial de la Generalitat Valenciana


Sumari del DOGV 8945, del 05-11-2020 (2020/8219)

Notificació de la sentència del judici sobre delictes lleus número 158/2019.
----------------------------------------------------------------------------

### Dades del document

Número de DOGV
:   8945

Data del DOGV
:   05-11-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/8219


Organisme emissor
:   Jutjat de Primera Instància i Instrucció Número 2 de Vinaròs

Tipus de document
:   Edicte

Notificació de la sentència del judici sobre delictes lleus número 158/2019. [2020/8219]  
En aquest procediment seguit per denúncia interposada d'Enrique Moreno Domínguez contra Adil Benmou, s'ha dictat sentència, que té l'encapçalament i la part dispositiva que, literalment, són com es diu a continuació:  
Sentència: 113/2019  
Jutgessa que la dicta: Amparo Alcoy Puchades  
Lloc: Vinaròs  
Data: 25 d'octubre de 2019  
Denunciant: Enrique Moreno Domínguez  
Denunciats: Adil Benmou  
  
«Dispositiva  
Condemne Adil Benmou com a autor responsable d'un delicte lleu de lesions previst en l'article 147.2 del Codi Penal a la pena de multa de dos mesos a raó de deu euros diaris, amb la responsabilitat personal subsidiària prevista en l'art. 53 CP, i a l'abonament de les costes processals.  
  
Condemne Adil Benmou a indemnitzar Enrique Moreno Domínguez en la quantitat de quatre-cents cinquanta euros, en concepte de responsabilitat civil, quantitat que reportarà els interessos de l'article 576 de la Llei d'enjudiciament civil.»  
  
La resolució anterior és susceptible d'un recurs d'apel·lació per a davant de l'Audiència Provincial en el termini de cinc dies en la forma previnguda en la LECrim.  
  
Vinaròs, 13 d'agost de 2020.- El lletrat de l'Administració de justícia: Sergio Bustamante Balen.
Diari Oficial de la Generalitat Valenciana


Sumari del DOGV 8737, del 11-02-2020 (2020/899)

Informació pública de la modificació de tarifes de conservació de comptadors a Sedavi.
--------------------------------------------------------------------------------------

### Dades del document

Número de DOGV
:   8737

Data del DOGV
:   11-02-2020

Secció del DOGV
:   V. ANUNCIS - C) ALTRES ASSUMPTES

Número del document
:   2020/899


Organisme emissor
:   Global Omnium Inversiones, SL

Tipus de document
:   Anunci

Informació pública de la modificació de tarifes de conservació de comptadors a Sedavi. [2020/899]  
S'informa per a general coneixement i de conformitat amb els articles 40, 44 y 45 de la Llei 39/2015, d'1 d'octubre, del procediment administratiu comú de les administracions públiques, que procedeix actualitzar la quota de manteniment de comptadors a Sedaví.  
  
 Any 2020  
 Manteniment  
Eur/mes Lloguer  
Eur/mes  
Fins a 13 0,531 1,182  
15 0,795 1,775  
20 1,350 3,040  
25 1,888 4,002  
30 2,679 5,210  
40 5,386 8,763  
50 8,054 16,501  
65 16,141 27,118  
80 24,194 37,707  
100 32,259 49,148  
125 48,396 69,510  
150 69,907 95,241  
200 129,034 162,813  
  
  
Sobre les presents tarifes s'aplicarà l'IVA, d'acord amb l'establert en la Llei 37/1992, de 28 de desembre.  
Cosa que es fa pública.  
  
València, 31 de gener de 2020.- El conseller delegat: Dionisio García Comín.
Diari Oficial de la Generalitat Valenciana


Sumari del DOGV 8958, del 23-11-2020 (2020/9921)

Relació de persones aprovades del procés de selecció d'agents de la policia local.
----------------------------------------------------------------------------------

### Dades del document

Número de DOGV
:   8958

Data del DOGV
:   23-11-2020

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2020/9921


Data del document
:   20-11-2020

Organisme emissor
:   Ajuntament de Xirivella

Tipus de document
:   Anunci

Descriptors 

:   * Xirivella
    * concurs administratiu

Relació de persones aprovades del procés de selecció d'agents de la policia local. [2020/9921]  
Proposta del tribunal de la llista d'aprovats del procés de selecció d'agents de la Policia Local de l'Ajuntament de Xirivella, d'acord amb el que es disposa en les actes núm. 17 i 18 d'aquest procés selectiu:  
D'acord amb el que es disposa en les bases de la convocatòria, es disposarà d'un termini de vint (20) dies hàbils, comptats a partir de l'endemà de la publicació d'aquest anunci en el DOGV, perquè les persones proposades en l'anterior llistat presenten la documentació acreditativa dels requisits establits en aquestes bases i puguen ser nomenades funcionàries en pràctiques; en cas contrari decauran en els seus drets.  
  
  
Xirivella, 20 de novembre de 2020.- El regidor de Recursos Humans, Projectes Europeus, Desenvolupament Local i Ocupació: Francisco Roque Navarrete Sánchez.
Diari Oficial de la Generalitat Valenciana


Sumari del DOGV 8860, del 20-07-2020 (2020/5405)

Notificació de la sentència dictada en el procediment ordinari número 784/2018.
-------------------------------------------------------------------------------

### Dades del document

Número de DOGV
:   8860

Data del DOGV
:   20-07-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/5405


Organisme emissor
:   Jutjat de Primera Instància i Instrucció número 1 de Vinaròs

Tipus de document
:   Edicte

Notificació de la sentència dictada en el procediment ordinari número 784/2018. [2020/5405]  
 Helena Beltrán Piles, lletrada de l'Administració de justícia del Jutjat de Primera Instància núm. 1 de Vinaròs, mitjançant aquest edicte, faig saber que, en aquest jutjat, s'ha ordenat la publicació de l'acte de comunicació següent:  
  
«Ordinari número 784/2018  
Demandant: Joaquín Herrero Folch.  
Demandat: Explotaciones Agrícolas Millan 2007, SL.  
Acte processal que es publica: Sentència núm. 22/2020, de 27 de febrer de 2020.  
Objecte: notificació a la demandada.  
Mode i termini d'impugnació: 20 dies hàbils.»  
  
El text íntegre de la resolució que es publica es podrà consultar i/o se'n podrà obtindre una còpia en la Secretaria d'aquest jutjat en hores d'audiència.  
  
Vinaròs, 7 de juliol de 2020.- La lletrada de l'Administració de justícia: Helena Beltrán Piles.
Diari Oficial de la Generalitat Valenciana


Sumari del DOGV 8727, del 28-01-2020 (2019/12094)

Notificació de la sentència dictada en el judici verbal número 886/2017.
------------------------------------------------------------------------

### Dades del document

Número de DOGV
:   8727

Data del DOGV
:   28-01-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2019/12073


Organisme emissor
:   Jutjat de Primera Instància Número 1 de València

Tipus de document
:   Edicte

Notificació de la sentència dictada en el judici verbal número 886/2017. [2019/12452]  
De: Diana Tabaka.  
Procuradora: Begoña Camps Sáez.   
Contra: Rafael Miquel Gozalvez.  
  
Raquel García Martín, lletrada del Jutjat de Primera Instància número 4 de València, fa saber que en aquest jutjat se segueix procediment verbal número 886/2017, a instàncies de Diana Tabaka contra Rafael Miquel Gozalvez ,en el qual s'ha acordat notificar a Rafael Miquel Gozalvez, que en data 13 de desembre de 2019 s'ha dictat sentència que l'afecta, i contra la qual pot interposar recurs d'apel·lació en el termini de 20 dies hàbils, a comptar de l'endemà a la publicació d'aquest edicte en el diari oficial, en la forma prevista en l'article 448 i següents de la Llei d'enjudiciament civil. Per a conéixer el contingut íntegre d'aquesta resolució, podrà personar-se en la Secretaria del jutjat, situat a València, avinguda Professor López Piñero, número 14, pis 2n, zona blava (Ciutat de la Justícia de València).  
I perquè li servisca de notificació de forma deguda, amb prevenció dels recursos expressats en la citada resolució a la part demandada que es troba en parador ignorat, Rafael Miquel Gozalvez, s'expedeix aquest edicte.  
  
València, 17 de desembre de 2019.- La lletrada de l'Administració de justícia: Raquel García Martín.
Diari Oficial de la Generalitat Valenciana


Sumari del DOGV 8759, del 11-03-2020 (2020/2210)

Extracte de la Resolució de 19 de febrer de 2020, del vicerector d'Internacionalització i Cooperació, per la que es convoquen 29 beques de grau Iberoamèrica, Becas Iberoamérica. Santander Grado, per a estades de mobilitat en universitats iberoamericanes per al curs 2020/2021.
------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8759

Data del DOGV
:   11-03-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/2210


Data del document
:   19-02-2020

Organisme emissor
:   Universitat de València

Tipus de document
:   Extracte

Descriptors 

:   * ajuda pública

Extracte de la Resolució de 19 de febrer de 2020, del vicerector d'Internacionalització i Cooperació, per la que es convoquen 29 beques de grau Iberoamèrica, Becas Iberoamérica. Santander Grado, per a estades de mobilitat en universitats iberoamericanes per al curs 2020/2021. [2020/2210]  
BDNS (identif.): 498878.  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, se'n publica l'extracte de la convocatòria, el text complet de la qual podeu consultar en la Base de Dades Nacional de Subvencions:  
http://www.pap.minhap.gob.es/bdnstrans  
  
Primer. Beneficiaris  
Estudiants matriculasts en estudis oficials de Grau en la Universitat de València en el curs 2019/2020 que tinguen concedida una estada de mobilitat semestral per al curs 2020/2021, obtinguda a través del Programa Internacional de la Universitat de València en determinades universitats iberoamericanes.  
  
Segon. Objecte  
29 beques d'ajuda econòmica a estudiants i estudiantes en el marc del Programa Becas Iberoamérica. Santander Grado.  
  
Tercer. Bases reguladores  
La convocatòria i les bases estan publicades en la URL: https://www.uv.es/webrelint/4\_Programes\_Internacionals/4\_1\_Outgoing/4\_1\_4\_Beques\_i\_dotacio\_economica/2020-2021/Convocatoria\_ibero\_sant\_2020\_2021\_val.pdf  
  
Quarta. Quantia  
Pressupost de la convocatòria 87.000 euros per a 29 beques de 3.000 euros cada una.  
  
Cinqué. Termini de presentació de sol·licituds  
Des de la publicació en DOGV i fins al dia 16 de març de 2020 a les 14.00 hores.  
  
Sisé. Altres dades  
Incompatible amb les ajudes econòmiques del Programa Internacional de la Universitat de València.  
  
València, 19 de febrer de 2020.- El vicerector d'Internacionalització i Cooperació (p. d. la rectora, DOGV 27.06.2019): Carlos Cecilio Padilla Carmona.
Diari Oficial de la Generalitat Valenciana


Sumari del DOGV 8821, del 27-05-2020 (2020/3708)

ACORD de 22 de maig de 2020, del Consell, d'autorització de l'expedient de rescabalament CMAJOR/2015/01/182 per obligacions contretes des de 2015 fins a 2019.
--------------------------------------------------------------------------------------------------------------------------------------------------------------

### Dades del document

Número de DOGV
:   8821

Data del DOGV
:   27-05-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/3708


Data del document
:   22-05-2020

Organisme emissor
:   Conselleria de Política Territorial, Obres Públiques i Mobilitat

Tipus de document
:   Acord

Descriptors 

:   * Conselleria de Política Territorial, Obres Públiques i Mobilitat

ACORD de 22 de maig de 2020, del Consell, d'autorització de l'expedient de rescabalament CMAJOR/2015/01/182 per obligacions contretes des de 2015 fins a 2019. [2020/3708]  
D'acord amb el que disposen els articles 39.5 i 106.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, a proposta del conseller de Política Territorial, Obres Públiques i Mobilitat, el Consell, prèvia deliberació, en la reunió de 22 de maig de 2020,  
  
ACORDA  
  
Primer  
Autoritzar l'aprovació per la persona titular de la Conselleria de Política Territorial, Obres Públiques i Mobilitat de l'expedient de rescabalament CMAJOR/2015/01/182, pels serveis de vigilància i seguretat en les instal·lacions de l'edifici de l'avinguda Aguilera, 1, d'Alacant, entre el 18 de desembre de 2015 i el 17 de desembre de 2019, per import de 6.521,95 € (IVA inclòs).  
  
Segon  
Autoritzar la imputació al pressupost de 2020 de les obligacions econòmiques contretes entre 2015 i 2019 per import de 6.521,95 €.  
  
València, 22 de maig de 2020  
  
La consellera secretària del Consell,  
MÓNICA OLTRA JARQUE
Diari Oficial de la Generalitat Valenciana


Sumari del DOGV 8825, del 02-06-2020 (2020/3941)

RESOLUCIÓ de 28 de maig de 2020, de la Sotssecretaria de la Conselleria d'Hisenda i Model Econòmic, per la qual es notifica als interessats per la interposició del recurs contenciós de drets fonamentals número 26/2020 i se'ls cita a termini perquè puguen comparéixer davant de la Sala.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8825

Data del DOGV
:   02-06-2020

Secció del DOGV
:   V. ANUNCIS - C) ALTRES ASSUMPTES

Número del document
:   2020/3941


Organisme emissor
:   Conselleria d'Hisenda i Model Econòmic

Tipus de document
:   Resolució

RESOLUCIÓ de 28 de maig de 2020, de la Sotssecretaria de la Conselleria d'Hisenda i Model Econòmic, per la qual es notifica als interessats per la interposició del recurs contenciós de drets fonamentals número 26/2020 i se'ls cita a termini perquè puguen comparéixer davant de la Sala. [2020/3941]  
La Sala Contenciosa Administrativa del Tribunal Superior de Justícia de la Comunitat Valenciana, Secció Cinquena, mitjançant la Resolució de data 30 de gener de 2020, ha requerit l'expedient administratiu referent al procediment que es descriu:  
  
Procediment drets fonamentals (DFU) número: 00563/2020  
NIG: 46072-35-7-7964-4392629  
Recurrent: diputada de les Corts Valencianes. Eva Ortiz Vilella  
  
Descripció: recurs contenciós administratiu que ha de seguir-se pel procediment de drets fonamentals de la persona contra la desestimació presumpta, per part del Consell, de la sol·licitud de documentació formulada per la via parlamentària, en el qual sol·licita còpia de les actes del Consell d'Administració d'Afín SGR.  
En compliment del que es disposa en l'article 116 de la Llei 29/1998, de 13 de juliol, reguladora de la jurisdicció contenciosa administrativa, resolc ordenar la remissió de l'expedient administratiu objecte del procediment a la Sala Contenciosa Administrativa, Secció Quarta, complet i foliat, còpia autenticada, amb un índex dels documents que conté.  
La present resolució es publica en el Diari Oficial de la Generalitat Valenciana a fi que servisca de notificació als interessats per a la interposició del recurs contenciós de drets fonamentals. Així mateix, de conformitat amb el que disposa l'article 116.2 de la Llei 29/1998, de 13 de juliol, de la jurisdicció contenciosa administrativa, se cita les persones interessades en el procediment descrit, a fi que puguen comparéixer com a demandats davant de la Sala en el termini de cinc dies.  
  
  
València, 28 de maig de 2020.- La sotssecretària de la Conselleria d'Hisenda i Model Econòmic: Cristina Moreno Fernández.